CELEX: 31988L0035
Language: el
Date: 1987-12-02 00:00:00
Title: Οδηγία 88/35/ΕΟΚ της Επιτροπής της 2ας Δεκεμβρίου 1987 που προσαρμόζει στην τεχνική πρόοδο την οδηγία 82/130/ΕΟΚ του Συμβουλίου για την προσέγγιση των νομοθεσιών των κρατών μελών επί του ηλεκτρονικού υλικού που χρησιμοποιείται σε εκρηκτικό περιβάλλον ορυχείων με εύφλεκτα αέρια

Avis juridique important

|

31988L0035

Οδηγία 88/35/ΕΟΚ της Επιτροπής της 2ας Δεκεμβρίου 1987 που προσαρμόζει στην τεχνική πρόοδο την οδηγία 82/130/ΕΟΚ του Συμβουλίου για την προσέγγιση των νομοθεσιών των κρατών μελών επί του ηλεκτρονικού υλικού που χρησιμοποιείται σε εκρηκτικό περιβάλλον ορυχείων με εύφλεκτα αέρια  

Επίσημη Εφημερίδα αριθ. L 020 της 26/01/1988 σ. 0028 - 0032 Φινλανδική ειδική έκδοση: Κεφάλαιο 13 τόμος 16 σ. 0238  Σουηδική ειδική έκδοση: Κεφάλαιο 13 τόμος 16 σ. 0238 

***** ΟΔΗΓΙΑ ΤΗΣ ΕΠΙΤΡΟΠΗΣ  της 2ας Δεκεμβρίου 1987  που προσαρμόζει στην τεχνική πρόοδο την οδηγία 82/130/ΕΟΚ του Συμβουλίου για την προσέγγιση των νομοθεσιών των κρατών μελών επί του ηλεκτρονικού υλικού που χρησιμοποιείται σε εκρηκτικό περιβάλλον ορυχείων με εύφλεκτα αέρια  (88/35/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 82/130/ΕΟΚ του Συμβουλίου (1), και ιδίως το άρθρο 7,  Εκτιμώντας:  ότι, λαμβάνοντας υπόψη τη σημερινή κατάσταση όσον αφορά την πρόοδο, είναι απαραίτητη η προσαρμογή του περιεχομένου των εναρμονισμένων προτύπων που αναφέρονται στο παράρτημα Α της οδηγίας 82/130/ΕΟΚ·  ότι, για να ληφθεί υπόψη η σημερινή κατάσταση των εναρμονισμένων προτύπων, πρέπει να γίνουν τροποποιήσεις στο παράρτημα Β της εν λόγω οδηγίας·  ότι πρέπει, επίσης, να γίνουν τροποποιήσεις στο παράρτημα Γ αυτής της οδηγίας με βάση την εμπειρία που αποκτήθηκε μετά την έκδοσή της·  ότι τα μέτρα που προβλέπονται από την παρούσα οδηγία είναι σύμφωνα με τη γνώμη της επιτροπής περιορισμένης σύνθεσης του μόνιμου οργάνου για την ασφάλεια και την υγιεινή στα ανθρακωρυχεία και στις άλλες εξορυκτικές βιομηχανίες, η οποία είναι επιφορτισμένη με την προσαρμογή στην τεχνική πρόοδο της οδηγίας για την κατάρτιση των τεχνικών εμποδίων στις συναλλαγές στον τομέα του ηλεκτρονικού υλικού που χρησιμοποιείται σε εκρηκτικό περιβάλλον ορυχείων με εύφλεκτα αέρια,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η οδηγία 82/130/ΕΟΚ τροποποιείται ως εξής:  1. Τα παραρτήματα Α και Γ αντικαθίστανται αντίστοιχα από τα παραρτήματα Α και Γ της παρούσας οδηγίας.  2. Το παράρτημα Β τροποποιείται σύμφωνα με το παράρτημα Β της παρούσας οδηγίας.  Άρθρο 2  1. Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο την 1η Ιανουαρίου 1988. Ενημερώνουν αμέσως την Επιτροπή σχετικά.  2. Πάντως, μέχρι την 1η Ιανουαρίου 2005, τα κράτη μέλη εξακολουθούν να εφαρμόζουν τα μέτρα που προβλέπονται στο άρθρο 4 της οδηγίας 82/130/ΕΟΚ για το ηλεκτρολογικό υλικό που η συμφωνία του με τα εναρμονισμένα πρότυπα δικαιολογείται με τη χορήγηση του πιστοποιητικού πιστότητας, που αναφέρεται στο άρθρο 8 της εν λόγω οδηγίας, αν το πιστοποιητικό αυτό έχει χορηγηθεί πριν από τις 31 Δεκεμβρίου 1988.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 2 Δεκεμβρίου 1987.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 59 της 2. 3. 1982, σ. 10.  ΠΑΡΑΡΤΗΜΑ Α  ΕΥΡΩΠΑΪΚΑ ΠΡΟΤΥΠΑ  που έχει συντάξει η Cenelec, rue Brederode 2, PO Box 5, B-1000 Bruxelles  Τα πιστοποιητικά που εκδίδονται σύμφωνα με την παρούσα οδηγία καλούνται «Β γενιάς». Το γράμμα Β πρέπει να αναγράφεται πριν από τον αύξοντα αριθμό κάθε πιστοποιητικού  1.2.3.4.5 //  //  //  //  //  // Αριθμός   // Τίτλος   // Έκδοση   // Ημερομηνία   // Παρατηρήσεις   //    //   //   //   //   // ΕΝ 50014  // Ηλεκτρολογικό υλικό για εκρηκτική ατμόσφαιρα: γενικοί κανόνες   // 1   // Μάρτιος 1977   //   //   // Τροπολογία 1  //   // Ιούλιος 1979   //   //   // Τροπολογία 2   //  // Ιούνιος 1982   // (1)   //   // Τροπολογίες 3 και 4   //  // Δεκέμβριος 1982   // (1)   // ΕΝ 50015   // Ηλεκτρολογικό υλικό για εκρηκτική ατμόσφαιρα: εμβύθιση σε έλαιο «o»   // 1  // Μάρτιος 1977   //   //   // Τροπολογία 1   //   // Ιούλιος 1979   //   // ΕΝ 50016   // Ηλεκτρολογικό υλικό για εκρηκτική ατμόσφαιρα: εσωτερική υπερπίεση «p»   // 1   // Μάρτιος 1977  //   //   // Τροπολογία 1   //   // Ιούλιος 1979   //   // ΕΝ 50017   // Ηλεκτρολογικό υλικό για εκρηκτική ατμόσφαιρα: πλήρωση με σκόνη «q»   // 1   // Μάρτιος 1977   //   //  // Τροπολογία 1   //   // Ιούλιος 1979   //   // ΕΝ 50018  // Ηλεκτρολογικό υλικό για εκρηκτική ατμόσφαιρα: αντιαναφλεκτικό περίβλημα «d»   // 1   // Μάρτιος 1977   //  //   // Τροπολογία 1   //   // Ιούλιος 1979   //   //  // Τροπολογία 2   //   // Δεκέμβριος 1982   //   // ΕΝ 50019  // Ηλεκτρολογικό υλικό για εκρηκτική ατμόσφαιρα: αυξημένη ασφάλεια «e»   // 1   // Μάρτιος 1977   //   //   // Τροπολογία 1   //   // Ιούλιος 1979   //   //   // Τροπολογία 2   //  // Σεπτέμβριος 1983   //   // ΕΝ 50020   // Ηλεκτρολογικό υλικό για εκρηκτική ατμόσφαιρα: ενδογενής ασφάλεια «i»   // 1  // Μάρτιος 1977   // (1)   //   // Τροπολογία 1   //  // Ιούλιος 1979   //   //    //   //   //   //  (1) Βλέπε παράρτημα Β.  ΠΑΡΑΡΤΗΜΑ Β  Διορθώσεις και συμπληρώσεις που έγιναν στα ευρωπαϊκά πρότυπα που αναφέρονται στο παράρτημα Α  «Προσάρτημα 1  ΗΛΕΚΤΡΟΛΟΓΙΚΟ ΥΛΙΚΟ ΓΙΑ ΕΚΡΗΚΤΙΚΕΣ ΑΤΜΟΣΦΑΙΡΕΣ ΤΗΣ ΟΜΑΔΑΣ Ι  ΓΕΝΙΚΟΙ ΚΑΝΟΝΕΣ  (Ευρωπαϊκό πρότυπο ΕΝ 50 014)  Το κείμενο του σημείου 6.3.1 της τροπολογίας αριθ. 3 (Δεκέμβριος 1982) του ευρωπαϊκού προτύπου ΕΝ 50 014 πρέπει να αντικατασταθεί από το παρακάτω κείμενο:  "6.3.1 Ηλεκτρολογικό υλικό της ομάδας Ι  Τα πλαστικά περιβλήματα των οποίων η επιφάνεια, προβαλλόμενη προς οποιαδήποτε κατεύθυνση, υπερβαίνει τα 100 cm2 ή τα οποία έχουν γυμνά μεταλλικά τμήματα που έχουν, κάτω από τις πιο δυσμενείς συνθήκες στην πράξη, χωρητικότητα ως προς τη γη μεγαλύτερη από 3 pF πρέπει να είναι σχεδιασμένα ώστε να αποφεύγεται ο κίνδυνος αναφλέξεως από ηλεκτροστατικά φορτία, κάτω από κανονικές συνθήκες χρήσεως, συντηρήσεως και καθαριότητας.  Ο κανόνας αυτός εκπληρώνεται:  - είτε με κατάλληλη επιλογή του υλικού: η αντίσταση της μονώσεως, όταν μετρηθεί με τη μέθοδο που περιγράφεται στο σημείο 22.4.7.8 του παραρτήματος αυτού, δεν πρέπει να υπερβαίνει:  - 1 GΩ στους 23 ± 2 °C και 50 ± 5 % σχετική υγρασία, ή  - 100 GΩ κάτω από τις συνθήκες χρήσεως με ακραίες τιμές θερμοκρασίας και υγρασίας που καθορίζονται για το ηλεκτρολογικό υλικό· το σήμα "Χ" αναγράφεται μετά τον αριθμό του πιστοποιητικού όπως αναφέρεται στο σημείο 26.2.9,  - είτε με το μέγεθος, σχήμα, διάταξη ή άλλες προστατευτικές μεθόδους, τότε η απουσία επικινδύνων ηλεκτροστατικών φορτίων πρέπει να εξακριβωθεί με πραγματικές δοκιμές αναφλέξεως μείγματος αέρα-μεθανίου περιεκτικότητας σε μεθάνιο 8,5 ± 0,5 %.  Πάντως αν δεν είναι δυνατό να αποφευχθεί τελείως κατά τη σχεδίαση ο κίνδυνος αναφλέξεως, μια προειδοποιητική πινακίδα πρέπει να αναφέρει τα μέτρα ασφαλείας που πρέπει να ληφθούν στην πράξη".»  Προσάρτημα 2  Το κείμενο του προσαρτήματος 2 του παραρτήματος Β της οδηγίας 82/130/ΕΟΚ διαγράφεται.  Προσάρτημα 3  Το κείμενο του προσαρτήματος 3 του παραρτήματος Β της οδηγίας 82/130/ΕΟΚ παρεμένει αμετάβλητο.  ΠΑΡΑΡΤΗΜΑ Γ  ΗΛΕΚΤΡΟΛΟΓΙΚΟ ΥΛΙΚΟ ΓΙΑ ΕΚΡΗΚΤΙΚΕΣ ΑΤΜΟΣΦΑΙΡΕΣ ΤΗΣ ΟΜΑΔΑΣ Ι  Ι. ΚΟΙΝΟΤΙΚΟ ΔΙΑΚΡΙΤΙΚΟ ΣΗΜΑ  ΙΙ. ΣΗΜΑΝΣΗ ΤΟΥ ΗΛΕΚΤΡΟΛΟΓΙΚΟΥ ΥΛΙΚΟΥ ΠΟΥ ΑΠΟΤΕΛΕΙ ΑΝΤΙΚΕΙΜΕΝΟ ΠΙΣΤΟΠΟΙΗΤΙΚΟΥ ΕΛΕΓΧΟΥ  Όταν ένας τύπος ηλεκτρολογικού υλικού που δεν είναι σύμφωνος προς τα εναρμονισμένα πρότυπα αποτέλεσε αντικείμενο πιστοποιητικού ελέγχου κατά το άρθρο 9, το κοινοτικό διακριτικό σήμα πρέπει να συνοδεύεται τουλάχιστον από την ακόλουθη σήμανση:  1. Το σύμβολο 'S' που δείχνει ότι πρόκειται για ηλεκτρολογικό υλικό για ορυχεία με εκρηκτικά αέρια το οποίο καλύπτεται από πιστοποιητικό έλεγχο. Το σύμβολο αυτό τοποθετείται αμέσως μετά το κοινοτικό διακριτικό σήμα, όπως φαίνεται παρακάτω.  1.α) Το σύμβολο 'I' που αφορά την ομάδα υλικού.  2. Τα δύο τελευταία ψηφία του έτους χορηγήσεως του πιστοποιητικού ελέγχου.  3. Τον αύξοντα αριθμό μέσα στο έτος. 4. Το όνομα ή το σήμα του αναγνωρισμένου οργανισμού πιστοποιήσεως.  5. Το όνομα του κατασκευαστή ή το εμπορικό σήμα κατατεθέν.  6. Τον ορισμό του τύπου που δίνεται από τον κατασκευαστή.  7. Τον αριθμό κατασκευής.  8. Αν ο αριθμός δοκιμών κρίνει ότι είναι απαραίτητο να υποδειχθούν ειδικές συνθήκες για ασφαλή χρήση, το σήμα 'χ' πρέπει να αναγραφεί μετά.  9. Η σήμανση που προβλέπεται κανονικά από τα πρότυπα κατασκευής του ηλεκτρολογικού υλικού.  10 Οποιαδήποτε άλλη συμπληρωματική ένδειξη που κρίνεται απαραίτητη από τον εγκεκριμένο οργανισμό πιστοποιήσεως.